**Савдо-саноат палатаси ва унинг ҳудудий бошқармалари томонидан жорий йилнинг II чорагида Адлия вазирлигининг вилоят бошқармалари билан ҳамкорликда Ҳудудий электр таъминоти идоралари томонидан кўрсатилаётган давлат хизматлари бўйича ўтказилган “сирли мижоз” тадбирлари натижалари**

**юзасидан амалга оширилган ишлар тўғрисида**

**МАЪЛУМОТ**

|  |  |  |  |
| --- | --- | --- | --- |
| **№** | **Тадбир ўтказиш юзасидан саволнома** | **Тадбир ўтказилган манзил** | **Тадбир ўтказилиш натижалари** |
| 1. | **Маъмурий тартиб-тамоиллар амалга оширилишининг қулайлиги** | **Қорақалпоғистон Республикаси**“Қорақалпоқ ҳудудий электр тармоқлари корхонаси” АЖ Нукус туман электр таъминоти бўлими **Хоразм вилояти**“Хоразм ҳудудий электр тармоқлари корхонаси” АЖ Урганч туман электр таъминоти бўлими **Наманган вилояти**“Наманган ҳудудий электр тармоқлари корхонаси” АЖ Наманган шаҳар электр таъминоти бўлими  | **Қорақалпоғистон Республикаси, Хоразм ва Наманган вилояларида** электр таъминоти корхоналари томониданмаъмурий тартиб-тамоилларнинг амалга оширилишида камчиликлар аниқланди. Хусусан, **Қорақалпоғистон Республикасининг Нукус тумани**да ўтказилган тадбир жараёнида “сирли мижоз” Давлат хизматлари маркази орқали 20 кВт дан юқори бўлмаган электр тармоқларига уланиш учун техник шарт олиш бўйича Нукус туман электр таъминоти корхонасига мурожаат қилганида, корхона томонидан 3 турдаги хужжатлар *(фуқаролик паспорти нусхаси, бинонинг кадастр хужжатлари ва СТИР рақами нусхаси)* сўралганлиги аниқланган. **Хоразм вилояти, Урганч тумани**да ўтказилган ўрганишлар жараёнида, “сирли мижоз” томонидан Давлат хизматлари маркази орқали 20 кВт дан юқори бўлмаган электр тармоқларига уланиш учун техник шарт олиш бўйича юборилган 45402533-сонли ариза юзасидан, Урганч туман электр таъминоти корхонаси томонидан амалга оширилган тўлов тўғрисидаги маълумотни талаб қилганлиги маълум бўлган *(Ўзбекистон Республикаси Президентининг 2021 йил 23 мартдаги “Аҳоли ва тадбиркорлик субъектларига давлат хизматларидан фойдаланишда янада қулай шароитлар яратиш, бу борада бюрократик тўсиқларни қисқартириш бўйича қўшимча чора-тадбирлар тўғрисида”ги ПФ-6191-сонли Фармонининг 4-бандига асосан 2021 йил 1 июндан бошлаб давлат органлари, хўжалик бирлашмалари, маҳаллий ижро етувчи хокимият органлари, давлат ташкилотлари ва муассасалари томонидан аҳолидан, шу жумладан тадбиркорлик субъектларидан* ***18 турдаги*** *тасдиқловчи хужжатлар ва маълумотномаларни, шулар қаторида шахсни тасдиқловчи ҳужжатлар ва маълумотларни, шахсни тасдиқловчи хужжатларнинг нусҳаси, кадастр ҳужжатлари ва уларнинг нусҳаларини, солиқ тўловчи жисмоний шахсларнинг давлат солиқ хизмати органларида ҳисобга қўйилганлиги тўғрисида маълумотнома талаб қилиш бекор қилинган).***Наманган вилояти, Наманган шаҳрид**а ўтказилган ўрганишлар жараёнида, Наманган шаҳрида фаолият юритувчи “XAMKORLIK” МЧЖнинг 2022 йил 13 июндаги 20 кВт дан юқори бўлган электр энергияси истеъмолчилари учун электр таъминоти лойиҳасини келишиш юзасидан қилган 53866877-сонли мурожаати, Наманган шахар электр таъминоти корхонаси томонидан электр, газ, сув корхоналари билан келишилмаганлиги сабабли рад этилган *(Ўзбекистон Республикаси Вазирлар Маҳкамасининг 2018 йил 12 январдаги “Электр энергияси ва табиий газдан фойдаланиш тартибини такомиллаштиришга доир қўшимча чора-тадбирлар тўғрисида”ги 22-сонли Қарори билан тасдиқланган Электр энергиясидан фойдаланиш қоидаларининг 28-бандида техник шартларда кўрсатиб ўтилган талабларда лойиҳа-смета ҳужжатларида белгиланган тармоқларни тегишли ташкилотлар билан келишиш кўзда тутилмаган)*. |
| 2. | **Давлат хизматлари кўрсатиш жараёнига ахборот-коммуникация технологияларининг жорий этилиши** | **Қашқадарё вилояти**“Қашқадарё ҳудудий электр тармоқлари корхонаси” АЖ Қарши ва Миришкор туман электр таъминоти бўлими **Хоразм вилояти**“Хоразм ҳудудий электр тармоқлари корхонаси” АЖ Хива шаҳар ва Урганч туман электр таъминоти бўлими  | **Қашқадарё ва Хоразм вилоятлари** электр таъминоти корхоналари томонидан давлат хизматлари кўрсатилишида ахборот-коммуникация технологияларининг етарли даражада жорий этилмаганлик ҳолатлари аниқланди. Хусусан, **Қашқадарё вилоятининг Қарши ва Миришкор туман** бўлимларида ўтказилган ўрганишлар жараёнида бўлим электрон почтаси мавжуд эмаслиги, мутахассислар ўзларининг шахсий электрон почталари ёки шахсий телеграмларидан фойдаланиб келаётганлиги маълум бўлган.**Хоразм вилоятининг Хива шахар ва Урганч туман** электр таъминоти корхоналарида хизмат кўрсатиш жараёнига ахборот-коммуникация технологияларининг жорий этилмаганлиги аниқланган. |
| 3. | **Жисмоний ва юридик шахсларга хизмат кўрсатиш жараёнида етарли шарт-шароит яратилганлиги** | **Тошкент шаҳри**“Тошкент ҳудудий электр тармоқлари корхонаси” АЖ Яккасарой туман бўлими **Навоий вилояти**“Навоий ҳудудий электр тармоқлари корхонаси” АЖ Навбаҳор, Учқудуқ ва Нурота туман бўлимлари | **Тошкент шаҳри, Навоий ва Тошкент вилоятларида** электр таъминоти корхоналари томонидан юридик шахсларга давлат хизматлари кўрсатишжараёнида етарли шарт-шароит яратилмаганлик ҳолатлари аниқланди.**Тошкент шахар, Яккасарой тумани**  электр таъминоти корхонаси томонидан тадбиркорлик субъектларига давлат хизматларини кўрсатишда, тадбиркорлар учун етарли шарт-шароитлар яратилмаганлиги, кутиш зали талабга жавоб бермаслиги аниқланган.**Навоий вилоятининг Навбаҳор, Учқудуқ ва Нурота туман** электр таъминоти корхоналарида ҳам юридик шахсларга давлат хизматини кўрсатиш учун қулай шарт-шароитлар яратилмаганлиги, кутиш залларининг талаб даражасида жиҳозланмаганлиги ҳамда юридик шахсларни қабул қилиш кунлари мавжуд эмаслиги маълум бўлди. Айни ҳолат **Тошкент вилоятининг Чиноз, Бўка, Пискент туманлари ҳамда Чирчиқ шаҳрида** ҳам кузатилган. |
| 4. | **Давлат хизматларини кўрсатишга оид маълумотларнинг ёки ахборот стендларнинг мавжудлиги** | **Сурхондарё вилояти**“Сурхондарё ҳудудий электр тармоқлари корхонаси” АЖ Термиз, Олтинсой, Музработ туман бўлимлари**Сирдарё вилояти**“Сирдарё ҳудудий электр тармоқлари корхонаси” АЖ Гулистон ва Янгиер туман бўлимлари**Фарғона вилояти**“Фарғона ҳудудий электр тармоқлари корхонаси” АЖ Қувасой, Ёзёвон, Қўштепа, Қува ва Тошлоқ туман бўлимлари | **Сурхондарё, Фарғона ва Сирдарё вилояти**нинг туман (шаҳар) бўлимларида давлат хизматларини кўрсатишга оид маълумот ҳамда ахборот стендларининг мавжуд эмаслиги аниқланди.Хусусан, **Сурхондарё вилоятининг Термиз, Олтинсой, Музработ туманларида** электр таъминоти корхоналарида юридик шахсларга давлат хизматларини кўрсатиш бўйича керакли маълумотлар ва ахборот стендларининг мавжуд эмаслиги, давлат хизматларини кўрсатиш бўйича керакли маълумотларни олиш имконияти йўқлиги аниқланди.Мазкур камчиликлар Сирдарё вилоятининг туман (шаҳар)электр таъминоти корхоналарида ҳам кузатилган. Ҳусусан, **Гулистон ва Янгиер** туман электр таъминоти корхоналарида ўтказилган ўрганишлар жараёнида жкорхоналарда давлат хизматини кўрсатишга оид маълумотлар ва ахборот стендлари мавжуд эмаслиги аниқланган. **Фарғона вилоятининг** Қувасой, Ёзёвон, Қўштепа, Қува ва Тошлоқ туман электр тармоқлари бўлимларида ўтказилган “сирли мижоз” тадбири давомида бўлим биноларида Ўзбекистон Республикаси Вазирлар Маҳкамасининг 2021 йил 31 августдаги 555-сонли Қарори билан тасдиқланган “Юридик ва жисмоний шахсларни электр тармоқларига улаш бўйича давлат хизматлари кўрсатиш” бўйича маъмурий регламент жисмоний ва юридик шахсларга кўринарли жойларга илиб қўйилмаганлиги кузатилган.Юқорида қайд этилган маъмурий регламентлар бўйича мижозлар ўзларига тегишли бўлган маълумотларни бўлим ҳодимларига шахсан мурожаат қилган ҳолда сўраб олаётганлиги маълум бўлган. |
| 5. | **Давлат хизмати кўрсатиш сифати ва тезкорлиги, бунда давлат хизматини кўрсатиш учун масъул ходимга алоҳида иш жойи, компьютер, сканер ажратилганлиги, юқори тезликдаги интернет тармоғига уланганлиги** | **Қашқадарё вилояти**“Қашқадарё ҳудудий электр тармоқлари корхонаси” МЧЖ Ғузор ва Нишонтуман бўлимлари**Бухоро вилояти**“Бухоро ҳудудий электр таъминоти” МЧЖ Пешкў, Қоракўл ва Когон туман бўлимлари**Навоий вилояти**“Навоий ҳудудий электр таъминоти” МЧЖ Зарафшон шаҳар, Навбаҳор, Кармана ва Учқудуқ туман бўлимлари | **Қашқадарё, Бухоро ва Самарқанд вилоятилари**нинг туман (шаҳар) электр таъминоти корхоналарида ўрганишлар олиб борилганида, давлат хизматларини кўрсатиш сифати ва тезкорлиги бўйича камчиликлар аниқланди.Хусусан, **Қашқадарё вилоятининг Ғузор ва Нишон туман** электр таъминоти корхоналарида ўтказилган “сирли мижоз” тадбирлари жараёнида бўлимларда давлат ҳизматини кўрсатиш учун етарлича шарт-шароитлар мавжуд эмаслиги, шунингдек, компьютерлар юқори тезликдаги (оптик толали) интернет тармоғига уланмаганлиги аниқланган. **Бухоро вилояти туман (шахар)** электр таъминоти корхоналарида давлат хизматларини кўрсатиш сифати ва тезкорлиги, бунда давлат хизматини кўрсатиш учун масъул ходимга алоҳида иш жойи, компьютер, сканер ажратилганлиги, юқори тезликдаги интернет тармоғига уланганлиги бўйича камчиликлар аниқланди. Ҳусусан **Пешкў, Қоракўл ва Когон** туман электр таъминоти корхоналарида фаолият юритувчи масъул ходимлар учун алоҳида иш хонаси мавжуд эмаслиги, компьютер ва чоп этиш ускуналари маънан эскирганлиги ҳамда интернет тезлиги етарли даражада эмаслиги маълум бўлди. Айни ҳолат **Навоий вилояти** туман (шаҳар) ҳудудий электр таъминоти корхоналарида ўтказилган тадбирлар жараёнида ҳам кузатилган. Хусусан, вилоятнинг **Зарафшон шаҳар, Навбаҳор, Кармана ва Учқудуқ туманлари**да ҳодимларга давлат хизматларини кўрсатишлари учун барча оргтехникалар ажратилгани, бироқ мазкур ускуналар эскирган ва ишлаш тезлиги паст бўлиб, келган мижосларнинг беҳуда вақтини олишга сабаб бўлмоқда.  |
| 6. | **Хизмат кўрсатиш вақтида муомила ва кийиниш маданиятига риоя этилиши** | **Қашқадарё вилояти**“Қашқадарё ҳудудий электр таъминоти” МЧЖ Миришкор, Яккабоғ, Чироқчи туман бўлимлари**Тошкент вилояти**“Тошкент ҳудудий электр таъминоти” МЧЖ уйичирчиқ ва Бекобод туман бўлимлари**Самарқанд вилояти**“Самарқанд ҳудудий электр таъминоти” МЧЖ Пайариқ туман бўлими | **Қашқадарё ва Тошкент вилоятининг** туман (шахар) Электр таъминоти корхоналаридаҳодимларнинг хизмат жараёнидаги муомила ва кийиниш маданиятида баъзи камчиликлар аниқланди. Хусусан, **Қашқадарё вилоятининг** **Миришкор, Яккабоғ, Чироқчи туман** электр таъминоти корхоналарида ўтказилган “сирли мижоз” тадбири давомида айрим ҳолларда аризачиларни қабул қилиш жараёнида бир аризачи масаласи юзасидан тўлиқ маълумот берилмасдан, иккинчи ва учинчи аризачилар билан мулоқотга киришиш ҳамда расмий кийиниш маданиятига эътибор берилмаслик ҳолатлари кузатилган.**Тошкент вилоятининг Қуйичирчиқ ва Бекобод** **туман** электр таъминоти корхоналарида 14 июнь куни ўтказилган тадбирлар жараёнида, ходимларнинг мижозлар билан мулоқот жараёнида муомала маданиятига риоя қилмаслик ҳамда ҳодимларнинг хизмат жараёнида кийиниш маданиятига риоя қилмаслик ҳолатлари аниқланган. **Самарқанд вилоятининг Пайариқ туман** электр тармоқлари корхонасида ўтказилган “сирли мижоз” тадбирлари мобайнида туман электр таъминоти корхонаси мухандиси А.Ш ва корхона рахбари ўринбосари М.Бларнинг мижозлар билан суҳбат жараёнида қўпол муомалада бўлганликлари аниқланган.  |
| 7. | **Одоб-ахлоқ қоидаларига амал қилиниши аҳволи** |  | Тадбир давомида одоб-ахлоқ қоидаларига амал қилиниши юзасидан салбий ҳолатлар аниқланмади. |
| 8. | **Стрессли вазиятларда ходимларнинг мижозлар билан қандай муносабатда бўлиши**  |   | Қорақалпоғистон Республикаси, вилоятлар ҳамда Тошкент шаҳрида олиб борилган ўрганишлар натижасида стрессли вазиятларда туман (шаҳар) электр таъминоти корхоналарида фаолият юритаётган ходимлар ва мижозлар ўртасида салбий муносабатда бўлиш билан боғлиқ ҳолатлар аниқланмади. |
| 9. | **Ходимларнинг соҳа бўйича билим даражаси** | **Бухоро вилояти**“Бухоро ҳудудий электр таъминоти” МЧЖ Бухоро, Қоровулбозор, Пешкў, Когон ва Қоракўл туман бўлимлари**Фарғона вилояти**“Фарғона ҳудудий электр таъминоти” МЧЖ Қувасой, Марғилон шаҳар ҳамда Қува, Ёзёвон ва Қўштепа туман бўлимлари | **Бухоро ва Фарғона вилоятлари** “Ҳудудий электр таъминоти” МЧЖ туман (шаҳар) корхоналарида ўрганишлар олиб борилганида, ходимларнинг соҳа бўйича билим даражаси етарли эмаслиги ҳолатлари кузатилди.**Бухоро вилоятининг Бухоро, Қоровулбозор, Пешкў, Когон ва Қоракўл туман электр таъминоти корхоналари**да ўрганишлар олиб борилганида, давлат ҳизматини кўрсатишга масъул ходимнинг малакаси ва компетентлилиги, кўрсатилаётган давлат хизматига оид норматив-ҳуқуий ҳужжатлар *(Ўзбекистон Республикаси Вазирлар Маҳкамасининг 2021 йил 31 августдаги 555-сонли Қарори билан тасдиқланган “Юридик ва жисмоний шахсларни электр тармоқларига улаш бўйича давлат хизматлари кўрсатиш” бўйича маъмурий регламент ҳамда Ўзбекистон Республикаси Вазирлар Маҳкамасининг 2019 йил 20 августдаги 698-сонли Қарори билан тасдиқланган “Электр энергиясини ҳисобга олиш ускунасини (ҳисоблагични) ечиш, қиёслашдан ўтказиш ва ўрнатиш бўйича давлат хизматлари кўрсатишнинг маъмурий регламенти”)*нинг мазмун-моҳиятини билиши ҳамда амалиётда қўллаш кўникмаси телефон қўнғироқлари орқали ўрганилганида, ходимлар тегишли кўникма ва билим савиясига эга эмаслиги, соҳага оид қонун ҳужжатларининг мазмун моҳиятидан тўлиқ хабардор эмаслиги аниқланган. **Фарғона вилоятининг Қувасой, Марғилон шаҳар ҳамда Қува, Ёзёвон, Қўштепа туман** электр таъминоти корхоналарида ўтказилган “сирли мижоз” тадбирлари жараёнида ходимларнинг юридик шахсларга давлат хизматларини кўрсатиш бўйича билим даражаси етарли эмаслиги аниқланган. Хусусан, **Қувасой шахар электр тармоқлари корхонаси масъул ходими Л.М** Вазирлар Маҳкамасининг 2021 йил 31 августдаги Қарори билан тасдиқланган юридик шахсларни электр тармоқларига улаш юзасидан берилган иккита *(Истеъмолчиларни электр тармоқларига улаш бўйича ҲЭТК томонидан ишлаб чиқилган техник шарт асосида ҲЭТК ёки пудратчи томонидан тайёрланган шартномаларни истеъмолчига тақдим этишнинг муддати ҳамда истеъмолчиларни электр тармоқларига улаш бўйича техник шартларни ишлаб чиқишнинг муддати тўғрисидаги)* саволга нотўғри жавоб берган. Шунингдек, Қувасой шахар электр тармоқлари корхонаси давлат ва шартномавий хизматларни кўрсатиш бўлими муҳандиси С.Кга Вазирлар Маҳкамасининг 2019 йил 20 августдаги 698-сонли Қарори билан тасдиқланган “Электр энергиясини ҳисобга олиш ускунасини (ҳисоблагични) ечиш, қиёслашдан ўтказиш ва ўрнатиш бўйича давлат хизматлари кўрсатишнинг маъмурий регламенти” юзасидан берилган *(сертификат ёки хабарнома келиб тушгандан сўнг, ҳисобга олиш ускунасини метрология хизматидан олиб кетишнинг муддати тўғрисидаги)* саволга қониқарсиз жавоб бера олмаган.  |
| 10. | **Ходимнинг коррупцион ҳолатларга мойиллиги**  | **Андижон вилояти**“Андижон сув таъминоти” МЧЖ Асака туман бўлими **Қашқадарё вилояти**“Қашқадарё сув таъминоти” МЧЖ Қарши туман бўлими  | **Андижон ва Қашқадарё вилоятлари** туман (шаҳар) электр таъминоти корхоналари ходимларининг коррупцион ҳолатларга мойиллик ҳолатлари аниқланди.**Андижон вилояти Қўрғонтепа туманида** ўтказилган тадбир жараёнида, “Сирли мижоз” Қўрғонтепа туман электр таъминоти корхонаси ходими Шга мурожаат қилиб, тумандаги бозор ҳудудида тадбиркорлик фаолиятини бошлаётганлигини, шу сабабли тадбиркорлик субъектининг биносини электр тармоқларига улаш бўйича амалий ёрдам беришини сўраганида, **хизмат хақи учун 100 АҚШ доллари** миқдорида пул беришини, паспорт нусхаси ва тадбиркорлик субъектининг гувоҳномасини электрон шаклда ташлаб берса, ДХМ орқали ўзи мурожаатни юборишини, барча хужжатлар (техник шарт, шартнома) тайёр бўлгандан сўнг олиб кетиши мумкинлигини маълум қилган *(суҳбат аудио ёзувлари мавжуд)*.Навбатдаги ўрганишлар Хўжаобод туман электр таъминоти корхонасида олиб борилди. “Сирли мижоз” туман электр таъминоти корхонаси ходими Р.Бга тадбиркорлик субъекти биносини электр таъминотига улаш юзасидан амалий ёрдам сўраб мурожаат қилганида, Р.Б “туман ДХМ орқали ариза юбориб қўйинг, тармоққа янги истеъмолчи сифатида уланиш учун **300 АҚШ доллари миқдорида** маблағ кетади, ушбу маблағнинг 2 млн. сўмдан ортиқроқ қисми ҳисоблагич сотиб олиш учун, қолган қисми хужжатлар ва бошқа харажатлар учун сарф қилинади” – деб коррупцион ҳолатга мойиллигини билдирган *(суҳбат аудио ёзувлари мавжуд)*. **Қайд этиш лозимки,** Ўзбекистон Республикаси Вазирлар Маҳкамасининг 2018 йил 12 январдаги “Электр энергияси ва табиий газдан фойдаланиш тартибини такомиллаштиришга доир қўшимча чора-тадбирлар тўғрисида”ги 22-сонли Қарори, 1-Илова, 52-бандида “Маиший истеъмолчилар ва тадбиркорлик субъектларидаги электр энергиясини ҳисобга олиш **электрон асбобларини сотиб олиш, ўрнатиш, рўйхатга олиш, даврий давлат қиёсловидан ўтказиш ва пломбалаш, шунингдек, мавжуд (жумладан, индукцион) ҳисобга олиш асбоблари ҳудудий электр тармоқлари корхонаси маблағлари ҳисобидан алмаштирилади**”-деб белгиланган. **Қашқадарё вилоятининг Ғузор туманидаги** “BOBUR TEX SERVIS OMAD” оилавий корхонасининг 20 кВт дан юқори бўлган электр тармоқларига уланиш учун техник шарт олиш бўйича 54300098-сонли сўровномаси бўйича “сирли мижоз” тадбири ўтказилди. Тадбир давомида, Ғузор туман электр таъминоти корхонасининг Садоқат исмли масъул ходимидан **қўшимча хақ эвазига** техник шартни тезлаштириб бериш сўралганида, “майли, сиз учун вилоят билан гаплашиб, техник шартни тезлаштириб, ижобий ҳал этиб бераман” – деб коррупцион ҳолатга мойиллигини билдирган. 2022 йил 16 июнь куни ЯТТ А.Ҳнинг Қарши туман, Қўкчак МФЙ ҳудудида жойлашган пайвандлаш цехи учун 20 кВт дан юқори бўлмаган электр тармоқларига уланиш учун техник шартларни олиш бўйича Қарши туман Давлат хизматлари марказига қилган 54103858-сонли сўровномаси юзасидан телефон орқали тадбир ўтказилди. Тадбир жараёнида “сирли мижоз” Қарши туман электр таъминоти корхонасининг ўзини Бехруз деб таништирган ходимига илгари мазкур мурожаат рад этилганини, айни мурожаатни қайта юборганини, агар қаноатлантириб берса, рози қилишини билдирганида, ходим кўриб чиқиб, ёрдам беришини айтиб коррупцион ҳолатга мойиллигини билдирган. |
| 11. | **Ходим томонидан хизмат кўрсатиш жараёнида тегишли норматив-хуқуқий хужжатларга тўлиқ риоя этилаётганлиги**. | **Навоий вилояти**“Навоий ҳудудий электр таъминоти” МЧЖ Навоий шаҳар ва Нурота туман бўлимлари   **Фарғона вилояти**“Фарғона ҳудудий электр таъминоти” МЧЖ Қувасой, Марғилон шаҳар ҳамда Қува, Ёзёвон, Қўштепа, Тошлоқ туман бўлимлари | **Навоий, Наманган ва Фарғона** вилоятлари туман (шаҳар) электр таъминоти корхоналар масъул ходимлари томонидан хизмат кўрсатиш жараёнида тегишли норматив-хуқуқий хужжатларга тўлиқ риоя этилмаётганлиги ҳолатлари қайд этилди. **Навоий вилояти, Навоий шаҳар**  электр таъминоти корхонасида“сирли мижоз” тадбирлари ўтказилди. Тадбир жараёнида “Orombaxsh Darasoy Jilosi” МЧЖнинг Навоий шаҳар, 17-кичик туман, 75v-уйда жойлашган нотурар бино иншоотига 30 кВт бўлган жлектр тармоқларига уланиш учун техник шарт олиш юзасидан сўраб қилган 5257576 – уникал рақамли мурожаати “Навоий Ҳудудий электр тармоқлари корхонаси” АЖ томонидан ваколатли шахснинг телефон рақами йўқ эканлиги сабаб қилиб кўрсатилиб, рад этилган *(Ўзбекистон Республикаси Вазирлар Маҳкамасининг 2021 йил 31 августдаги 555-сонли Қарори билан тасдиқланган “Юридик ва жисмоний шахсларни электр тармоқларига улаш бўйича давлат хизматлари кўрсатиш” бўйича маъмурий регламенти 13 бандида “Сўровномада нотўғри маълумотлар кўрсатилиши, шунингдек, давлат хизматларини кўрсатиш учун йиғимни тўламаслик давлат хизмати кўрсатишни рад этиш учун асос ҳисобланади. Давлат хизматларини кўрсатишни бошқа асослар бўйича рад этиш қатъиян тақиқланади”- деб белгиланган)*. **Навоий вилояти, Нурота тумани**да ўтказилган “сирли мижоз” тадбирлари давомида “Asliddin –Nurli Bog’lari” МЧЖнинг Нурота тумани, Янгиҳаёт МФЙ ҳудудида жойлашган бино иншоотидаги электр энергиясини ҳисобга олиш ускунасини (ҳисоблагичини) ечиш ва ўрнатишни сўраб 2022 йил 15 мартда қилган 48353910-уникал рақамли мурожаати шу кунга қадар Нурота туман электр тармоқлари корхонаси томонидан кўрилмасдан турилгани маълум бўлган *(Ўзбекистон Республикаси Вазирлар Маҳкамасининг 2021 йил 31 августдаги 555-сонли Қарори билан тасдиқланган “Юридик ва жисмоний шахсларни электр тармоқларига улаш бўйича давлат хизматлари кўрсатиш” бўйича маъмурий регламентининг 2-иловасига кўра “қуввати 20 кВтгача бўлган истеъмолчиларни электр тармоқларига тайёр ҳолда улаш юзасидан барча ишларни (электр тармоқларига улаш схемасини тайёрлаш, қурилиш-монтаж ва созлаш — ишга тушириш ишларини бажариш,* ***электр энергиясини ўлчаш воситасини ўрнатиш ва пломбалаш,*** *нарядни расмийлаштириш, электр таъминоти шартномасини тузиш) амалга ошириш* ***10 иш куни мобайнида*** *амалга оширилади”-деб белгиланган).* **Фарғона вилоятининг, Қувасой, Марғилон шаҳар ҳамда Қува, Ёзёвон, Қўштепа, Тошлоқ туманилари**да ўтказилган тадбирлар жараёнида Ўзбекистон Республикаси Вазирлар Маҳкамасининг 2018 йил 31 мартдаги 256-сон Қарори билан тасдиқланган Юридик ва жисмоний шахсларни электр тармоқларига улаш бўйича давлат хизматлари кўрсатишнинг маъмурий регламенти **2022 йилнинг 1 январидан ўз кучини йўқотган бўлишига қарамай**, ҳанузгача мазкур регламентдан фойдаланиб келинаётганлиги маълум бўлди.  |
| 12. | Андижон вилояти Асака туманида ўтказилган “сирли мижоз” тадбири давомида мижоз томонидан 20 кВт дан юқори бўлмаган электр тармоқларига уланиш учун техник шартларни олиш бўйича **30 000 сўм** (Инвойс рақами: 41304523893372. 20.05.2022й.), Андижон вилояти, Андижон туманида ўтказилган “сирли мижоз” тадбири давомида мижоз томонидан 20 кВт дан юқори бўлган электр тармоқларига уланиш учун техник шартларни олиш бўйича **27 000 сўм** (Инвойс рақами: 85053114324966. 23.05.2022й.) тўловлар амалга оширилди. |